Io vidin-tsolika io ny antony iray lehibe mampiakatra ny vidim-piainana rehetra, anisan’izany ny fitaterana mitarika fisondrotana hafa. Amin’ireo zavatra fampiasa andavanandro, tsy fantatra ny antony fa isan-kerinandro na 15 andro, misy fiovana ny vidiny. Hita misongadina amin’izany ny sakafo, miantoka ny fahasalamam-bahoaka, toy ny vidin-kena, 12 000 Ar /kg; ny trondro, 15 000 Ar na 16 000 Ar ; ny akondro , 2 000 Ar ; ny arina fandrehitra, 22 000 Ar ny gony, sns. Tsy misy mifanahantsahana amin’ny fidiram-bolan’ny fianakaviana maro.